होर्क्रक्स एक गोपनीय जादू की वस्तु है जिसका प्रयोग अमरत्व प्राप्त करने के लिए किया जाता है. यह अवधारणा पहली बार "हैरी पॉटर एंड द हाफ ब्लड प्रिंस" में आई थी, हालांकि पिछले उपन्यासों में भी हॉरक्रक्स मौजूद थे किन्तु वे इस प्रकार पहचाने नहीं गए थे. हॉरक्रक्स बनाने के लिए एक ह्त्या की आवश्यकता होती है यह प्रकट करने के लिए राउलिंग होरेस स्लगहॉर्न के वर्णनात्मक संवाद का प्रयोग करती है, जो परम बुराई का कार्य होने के फलस्वरूप, "आत्मा को टुकड़ों में बांट देता है". ह्त्या के बाद, आत्मा के अलग हुए भाग को किसी वस्तु में डालने के लिए एक जादू किया जाता है और यह वस्तु हॉरक्रक्स बन जाती है. राउलिंग ने इससे सम्नाधित वास्तविक जादू (मंत्रोच्चार) को कभी प्रकाशित नहीं किया. श्रृंखला की अंतिम किताब में, हर्मियॉन "सीक्रेट्स ऑफ द डार्केस्ट आर्ट्स" नामक किताब में यह मंत्र पाती है. राउलिंग ने यह बताया कि उन्होंने सोचा था कि वह हॉरक्रक्स बनाने की प्रक्रिया और इसे बनाने में प्रयुक्त होने वाले मन्त्रों के विषय में अपने लम्बे समय से चर्चित, हैरी पॉटर ऍनसाइक्लोपीडिया में विस्तार से बतातीं.

हॉर क्रक्स बनाने के लिए जीवधारियों और निर्जीव दोनों का ही प्रयोग किया जाता है, हालांकि इसमें जीवधारियों का प्रयोग जोखिमपूर्ण होता है, क्योंकि कोई भी जीवधारी अपना बचाव कर सकता है और सोच सकता है. एक जादूगर द्वारा बनाये जा सकने वाले हॉरक्रक्स की संख्या असीमित है. हालांकि, इसमें बनाने वाले की आत्मा धीरे-धीरे कई छोटे टुकड़ों में बंटती जाती है, इसलिए वह अपनी स्वाभाविक मानवीयता खोताचाला जाता है और उसकी आत्मा अत्यधिक अस्थायी हो जाती है. अत्यधिक विशिष्ट परिस्थितियों में, आत्मा का एक टुकड़ा बनाने वाले की जानकारी और इरादे के बिना किसी वस्तु में बंद किया जा सकता है. वह वस्तु जिसके अन्दर इस प्रकार से आत्मा का टुकड़ा सुरक्षित किया जायेगा, अन्य किसी हॉरक्रक्स की तरह ही बनाने वाले के अमरत्व को संरक्षित करेगी, किन्तु यह "गोपनीय जादुई वस्तु" के अंतर्गत नहीं आयेगी. ऐसी घटना का एकमात्र उदहारण वह है जब वोल्डेमॉर्ट ने असफलातापूर्वक एक वर्ष के हैरी पॉटर पर किलिंग कर्स का प्रयोग किया था। इस हत्या के प्रयास में वोल्डे मॉक मोर्ट का शरीर नष्ट हो गया था और उसकी आत्मा का एक भाग हैरी के अन्दर स्थापित हो गया था।

हॉरक्रक्सेज़ को नष्ट करना बेहद मुश्किल होता है. उन्हें पराम्परिक तरीकों जैसे कुचलने, तोड़ने और जलाने द्वारा नष्ट नहीं किया जा सकता. नष्ट किये जाने के लिए एक हॉरक्रक्स को ऐसी भयानक यातना देनी पड़ती है कि किसी भी जादुई तरीके से उसकी मरम्मत असम्भव हो जाये. बहुत ही कम जादुई वस्तुएं या मंत्र ऐसा कर पाने की शक्ति रखते हैं. एक बार जब कोई हॉरक्रक्स इस प्रकार नष्ट हो जाती है कि उसकी मरम्मत न हो सके तो उसके अन्दर उपस्थित आत्मा का भाग भी नष्ट हो जाता है. एक हॉरक्रक्स को जादुई ढंग से मुक्त करने का एक मात्र तरीका यही है कि उसे बनाए वाला इसके लिए की गयी ह्त्या हेतु घोर पश्चाताप करे. इस पश्चाताप के द्वारा होने वाली पीड़ा इतनी कष्टदायक होती है कि वह व्यक्ति इस प्रक्रिया के दौरान भी मर सकता है.

वोल्डेमॉर्ट द्वारा हॉरक्रक्स का बनाया जाना "हैरी पॉटर" के बाद के उपन्यासों का केन्द्रीय कथानक था। क्योंकि सात एक शक्तिशाली, रहस्यमय संख्या है और वोल्डेमॉर्ट ने अपनी आत्मा को सात भागों मे बांटने की कोशिश की थी, इसमें से छः हॉरक्रक्स थे और और आत्मा का अंतिम भाग उसके शरीर में था। जब वोल्डेमॉर्ट ने पॉटर परिवार पर आक्रमण किया तो उसका इरादा "चयनित बच्चे" (चोज़ेन वन) की ह्त्या द्वारा अपना अंतिम हॉरक्रक्स बनाने का था। अपनी हार के बावजूद भी वह वास्तव में ऐसा कर पाने में सफल हो गया; जब किलिंग कर्स के परावर्तित हो जाने के कारण उसका शरीर क्षतिग्रस्त हो गया था तो ऐसे में उसकी आत्मा का एक भाग अलग होकर उस कमरे में मौजूद एकमात्र अन्य जीवित वस्तु -हैरी पॉटर- में जाकर जुड़ गया था और इस प्रकार वह छठां हॉरक्रक्स बन गया था। वोल्डेमॉर्ट इस बात से अनजान था और उसने अपने सांप नागिनी को एक हॉरक्रक्स बनाने के द्वारा अपने काम को "अंजाम" दिया, इस प्रकार उसने अपनी आत्मा को सात की जगह कुल "आठ" भागों में बांट दिया (उसके शरीर में रहने वाले भाग को जोड़ कर). इस कारण स्थिति और भी जटिल हो गयी, क्योंकि श्रृंखला में कभी भी एक बार में छः से अधिक हॉरक्रक्स (हैरी सहित) अस्तित्व में नहीं रहे: जब तक नागिनी को एक हॉरक्रक्स बनाया गया, तब तक असली हॉरक्रक्स में एक नष्ट भी किया जा चुका था।

वोल्डेमॉर्ट के सभी जबरन बनाये गए हॉरक्रक्स उन वस्तुओं के प्रयोग द्वारा बनाये गए थे जो उसके लिये महत्त्वपूर्ण थीं या जिनका उनके जीवन में भावनात्मक मूल्य था।

उपन्यास की श्रंखला में निम्न होर्क्रेक्स का वर्णन आता है:

स्पेल-चेकिंग क्विल
अदर प्रैंक ऑब्जेक्ट्स (शरारत की अन्य वस्तुएं)
होर्क्रक्स
द मिरर ऑफ एरिस्ड